Дерматологичен център - Skin Consult\nд-р Антоанета Йорданова\n"Индивидуален подход, професионализъм и съвременна апаратура, без компромис с качеството!"\nДерматологичен център ‘’Скин Консулт’’ е създаден през 2006 г. с офиси в гр. София и гр. Бургас. Основател на центъра е д-р Антоанета Йорданова, дерматолог с повече от 25 години опит в областта на клиничната и естетична дерматология и лазертерапия. При нас работят екип от висококвалифицирани дерматолози, преминали множество курсове и обучения.\nВ ‘’Скин Консулт’’ се извършват дерматологични прегледи и консултации, лазерни терапии при акне, розацея, разширени кръвоносни съдове и др., лазерно третиране на хиперпигментации, естетични корекции с филъри и ботокс, химически пилинги, мезотерапии на лице и тяло, плазмотерапия, микронийдлинг, електрокоагулация, хирургични ексцизии на доброкачествени и злокачествени кожни образувания, лечение с течен азот и други. Офисът на "Скин Консулт" в гр. София разполага и с високоефективна апаратура за лазерна епилация - Cynosure Vectus Laser, както и с апарат за LPG-антицелулитен липомасаж.\nВижте още за Д-р Йорданова\nЗавършва Медицински Университет – Варна през 1992 г., през 1993 г. е зачислена като специализант към Катедрата по кожни и венерически болести на същия университет, а през 1996 г. придобива специалност „Дерматология и венерология” в Медицинска Академия – София.\n1992 – завършва медицина в Медицински Университет – Варна\n1993-1996 – специализация в Медицински Университет – Варна, Катедра по Дерматология и венерология\n1996 – придобива специалност „Дерматология и венерология” към МУ - София\n1995-1999 – лекар-ординатор в Университетската болница – Варна, Кожна клиника\n1999-2002 – частна дерматологична практика, София\n2003-2006 – дерматолог в Клиниката по дерматология и венерология на Военномедицинска Академия-София\n2006-2014 – Началник отделение в Катедрата по дерматология, венерология и алергология - ВМА-София\nот 2014 - Управиттел на " Скин Консулт" - Център по естетична дерматология и на Амбулатория за индивидуална практика за специализирана медицинска помощ по дерматология и венерология\n2003-2013 – Ежегодни участия с постери, презентации и рядко наблюдавани клинични случаи в конгресите на Европейската Академия по дерматология и венерология (EADV), Световните конгреси по дерматология и венерология (WCD) и форумите на Българското дерматологично дружество\n2003-2008 – Практически курсове по лазертерапия, филъри, мезотерапия, криотерапия\n2008 – Курс по фототерапия – Waldman, Tubingen, Германия.\n2009, 2010, 2011 – Мастер курс в Q-MED- Academy, Париж – практическо приложение на филъри и ботокс\n2010, 2011, 2012 – Участие в конгресите по естетична дерматология :\n- IMCAS - International Master Course on Aging Skin, Париж, Франция\n- EMAA - European Masters in Anti-Aging Medicine - Париж, Франция\n- Anti - Aging Medicine World Congress & Medispa, Монако, Монте Карло\n2008-2013 – Международни курсове по дерматоскопия, лазертерапия, фототерапия, филъри и ботулинов токсин към EADV и WCD\n2013 – Курс по практическо приложение на ботулинов токсин и ново поколение филъри – Allergan (USA), Болница „Шарите”, Берлин, Германия\n2013 – Практически курс по анатомия на лице - Кралската академия по пластична хирургия, Лондон, Великобритания\n2013 – Практически курс за прилагане на нов дермален филър "Ellance" за оформяне на лицев контур и подмладяване на ръце, София\n2009-2014 – Организатор и демонстратор в ежегодните Летни Академии по практична дерматология – ВМА- София\n2014 – Практическо приложение на дермален филър “Ellance” и лифтинг конци – Silhouette soft, Sinclair, Институт по пластична хирургия “Хавиер Де Бенито”, Барселона, Испания\n2014–2015 – Тристепенен Мастър курс по анатомия на лице и инжекционни техники в естетичната дерматология - Институт по лицева хирургия, Университетска болница- гр. Ница, Франция\nД-р Антоанета Йорданова има над 20 публикации в български и чуждестранни научни издания, както и участия в 11 клинични проучвания за изпитване на нови медикаменти при лечението на различни дерматологични заболявания.\nбул. "Арсеналски" 29A, тел: 0886 832 998\nул. "Оборище" 76 - за д-р А. Йорданова, тел: 0886 832 998\nЛАЗЕРНА СИСТЕМА XEO-CUTERA\nПлатформата ХЕО на американската фирма Cutera e изключително иновативна и мултифункционална технология за ефективно и безопасно третиране на широк спектър от дерматологични проблеми. От своето създаване до днес, ХЕО-Cutera се е превърнала в една от най-използваните в световен мащаб лазерни системи, одобрена от FDA ( Food and Drug Administration, USA).\nСъществуват множество лазери с различна дължина на вълната, с които могат да се третират съдови лезии. Известно е, че колкото e по-голяма дължината на вълната на лазерния лъч, толкова по-дълбоко е неговото проникване в кожата, респективно възможността му за достигане на дълбоко разположените съдове. От всички лазерни технологии, най-големи възможности за третиране на съдови лезии с различна големина, разположение и цвят има 1064 nm Nd:YAG-лазерът. Затова и днес той се приема като златен стандарт за лечение на патологично разширени съдове и васкуларни образувания.\nПри лазерното премахване на неестетични кръвоносни съдове посредством уникалната технология на 1064 nm Nd:YAG- лазерa, в кожата се доставя светлинен импулс, чиято енергия се поглъща от оксихемоглобина на кръвта. Тя се трансформира в топлина, предизвикваща коагулация и унищожаване на прицелния съд.\n1064 nm Nd:YAG-лазерът се прилага успешно при пациенти с повърхностни кръвоносни съдове, плътни васкуларни образувания, дифузна червенина, пунктиформени хемангиоми, телангиектазии, паякообразни вени, дълбоки ретикуларни вени по крайниците, вродени хемангиоми, паякообразни хемангиоми и др. Единственото условие е пациентите да нямат тен, да не са се излагали на активно слънце или солариум през последния месец и да са стриктни при нанасянето на фотозащитен крем след процедурата.\nОтлични резултати се постигат при третиране на съдови лезии в областта на лицето, тялото, горните и долните крайници, но след консултация с дерматолог може да бъде третирана всяка една зона от човешкото тяло.\nПреди започване на процедурата е желателно да се уведоми лекуващият лекар за последните дни, в които сте се излагали на активно въздействие на слънчеви лъчи или солариум. Това ще рефлектира върху решението за извършване на лазерната терапия и върху параметрите, с които тя ще бъде осъществена.\nКак протича процедурата и какви са грижите за кожата след това?\nПродължителността на процедурата е различна в зависимост от областта, която се третира. Задължително на пациента се поставят защитни очила. Участъкът, който ще се третира, се покрива със студен гел, за осигуряване проводимост на лазерния лъч. По време на процедурата е възможно пациентът да усеща слабо парене или затопляне на кожата, но това не изисква употребата на локална анестезия и прием на обезболяващи средства. Върху обработения участък се поставя слаб кортикостероиден или друг успокояващ кожата крем 2-3 пъти дневно, в продължение на 7 дни.\nВеднага след процедурата е възможно пациентът да чувства слабо парене в третирания участък за около час. Може да се появи леко зачервяване и подуване на кожата в рамките на 24-72 часа, а при третиране на дълбоки ретикуларни вени - и появата на кафеникав пигмент, който след няколко седмици изчезва. В редки случаи на местата, където кожата е по-пигментирана могат да се появят малки мехурчета и корички, които отминават за 7-10 дни.\nНезабавно след процедурата пациентите могат да се върнат към обичайните си задължения, като е препоръчително да се избягват физически натоварвания в рамките на една седмица. Абсолютно задължително е пациентите да не се излагат на активно слънце или солариум поне 1 месец след последната процедура и да използват стриктно фотозащитни кремове с висок SPF фактор по време и до 2 месеца след приключване на лечебния курс.\nБроят на процедурите зависи от вида, конфигурацията, броя, цвета и диаметъра на съдовите лезии. Обикновено терапевтичният ефект при малките съдови лезии (например пунктиформените или паякообразните хемангиоми) се вижда веднага след първата процедура. В някои случаи (например мрежовидни разширени вени) е необходимо да се проведе курс от 3 до 5 процедури, с интервал между тях от около 1 месец.\nПосредством Nd:YAG лазерната терапия се третират съществуващите съдови лезии, но не може да се предотврати тяхната поява занапред. Необходими са поддържащи процедури за премахване на новопоявили се разширени съдове.\nКакви са противопоказания за извършване на процедурата с 1064 Nd: YAG лазер?\nСъществуват състояния, при които извършването на процедурата е строго противопоказно, поради високия риск от непредвидими нежелани реакции :\nналичието на открити рани в третираната зона\nналичието на тен от скорошно излагане на слънце или солариум\nактивен херпес и други кожни инфекции в областта на третираната зона;\nепилепсия и др. неврологични заболявания\nпри системен прием на лекарства, усилващи чуствителността на кожата към лъчите и др.\nКой е най-подходящият период за провеждане на процедурата?\nЖелателно е този вид терапия да се провеждат през сезоните, в които кожата ни не е изложена на интензивна слънчева светлина. Такива са: есен, зима и ранна пролет.\nКакви са възможните рискове от провеждане на Nd:YAG лазерната терапия за премахване на съдови лезии ?\nНезависимо от натрупания опит и множеството квалификации на оператора, всеки лазерен терапевтичен метод крие рискове от появата на някои, макар и редки нежелани реакции:\nСлед приключване на процедурата е възможно за период от няколко часа да усещате парене, дискомфорт и да наблюдавате зачервяване и оток в третирания участък. Тези явления са нормални и могат да се задържат за 3-5 дни.\nВъзможно е при пациенти с по-тъмна кожа да се появят единични мехурчета, които отминават за 3-5 дни.\nПри изключително редки случаи и наличието на предразполагащи фактори, след обработката на зоните, могат да се появят единични червени, надигнати и плътни белези (келоиди). Важно е пациентът да уведоми лекуващия лекар ако има склонност на кожата към образуване на келоиди.\nВ редки случаи на местата, третирани с накрайника, могат да се появят единични или множествени синини, които постепенно избледняват в рамките на 4-6 седмици.\nОписаните странични ефекти от процедурата са изключително редки, а някои от тях са критерии за ефикасност на процедурата. Не се колебайте да споделяте всичко, което ви тревожи преди, по време или след процедурата с Вашия дерматолог!\nКакво представлява процедурата Laser Genesis?\nПроцедурата Laser Genesis®, част от платформата XEO Cutera, е иновативен метод за постигане на перфектен и свеж вид на Вашата кожа. Чрез нея комплексно се третират:\nдифузна червенина (най-често при розацея, еритроза, в резултат на конституционални особености на кожата или възрастови промени)\nподобряване структурата на кожата\nкелоидни и хипертрофични цикатрикси\nПроцедурата Laser Genesis е одобрена от FDA и е научно доказана като метод за стимулиране синтезата на нов колаген.\nКак действа процедурата Laser Genesis?\nПосредством нежното загряване на горния пласт на дермата се стимулира появата на нов колаген, свиват се капилярите и по този начин се редуцира дифузната червенина.\nОтлични резултати се постигат при третиране в областта на лицето, шията и деколтето. По препоръка на Вашия дерматолог могат да се третират и други части на тялото.\nРелаксиращо, съпроводено от нежно затопляне на повърхността на кожата.\nПреди започване на процедурата е желателно да уведомите лекуващия Ви лекар за последните дни, в които сте се излагали на активно въздействие на слънчеви лъчи или солариум. Това ще рефлектира върху решението за извършване на лазерната терапия и върху параметрите, с които тя ще бъде осъществена.\nНезависимо от натрупания опит и множеството квалификации на оператора, всеки лазерен терапевтичен метод, крие рискове от появата на някои, макар и редки нежелани реакции.\nСлед приключване на процедурата е възможно за период от няколко часа да усещате парене, дискомфорт и да наблюдавате зачервяване в третирания участък. Тези явления са нормални и могат да се задържат за 3-5 дни.\nОписаните странични ефекти от процедурата са изключително редки, а някои от тях са критерии за ефикасността на процедурата. Моля, не се колебайте да споделяте всичко, което Ви тревожи преди, по време или след процедурата с Вашия дерматолог!\nКои са противопоказанията за извършване на процедурата Laser Genesis®?\nСъществуват състояния, при които извършването на процедурата е строго противопоказано, поради високия риск от непредвидими нежелани реакции:\nактивен херпес и други кожни инфекции в областта на лазертерапията\nпри системен прием на лекарства, усилващи чуствителността на кожата към слънчевите лъчи и др.\nВеднага след процедурата е възможно леко зачервяване, което изчезва до няколко часа. Незабавно можете да се върнете към Вашия ежедневен ритъм на работа, като поставите слънцезащитен крем, ако Ви предстои да се излагате на пряка слънчева светлина.\nОбикновено за постигане на оптимален резултат – от 4 до 6 процедури като това може да варира в зависимост от индивидуалните нужди на кожата.\nLime Light Cutera - Интензивна пулсираща светлина (IPL)\nКакво представлява процедурата Lime Light?\nПроцедурата Lime Light е нов и неинвазивен метод за подмладяване на кожата, базиран на интензивната пулсираща светлина (IPL). Тя позволява комбиниран подход при отстраняване на дифузна червенина, телангиектазии (разширени капиляри), васкуларни образувания, както и белезите на фотоувреждане – фини линии и бръчки, пигментации (кафеникави петна в резултат на излагане на слънце, след бременност, при възрастови промени, след акне).\nПроцедурата е подходяща за лице, шия, деколте, ръце, както и други части на тялото по преценка на дерматолога.\nТерапевтичният ефект се постига чрез използването на интензивна пулсираща светлина, която причинява т.н. „селективната фототермолиза” (публикувана през 80-те години на миналия век от Anderson и Parrish). При „селективната фототермолиза“ светлинната енергия, попаднала в тъканите, се поглъща от специфични вещества, наречени „хромофори” (напр. меланина в кожата или хемоглобина в съдовете). Тази светлина се трансформира в топлинна енергия и води до избирателно разрушаване на прицелните патологични клетки.\nНаличието на три програми – А, В и С, дава възможност да се избере точният режим на работа спрямо типа кожа и индивидуалните нужди (кафяви и/или червени петна), третирайки ги селективно.\n3D концепция за подмладяване на кожата от Cutera:\nС течение на възрастта неизбежно настъпват специфични промени в различните слоеве на кожата:\nфотоувреждания на ниво епидермис: червени или кафенакави петна по повърхността на кожата (поява на петна от слънцето - лунички, възрастови петна, дифузна червенина, телангиектазии)\nпромени в структурата на ниво горна (папиларна) дерма- вторият слой на кожата: разширени пори, бръчки, белези от акне, нееднородна структура на кожата и др.\nзагуба на еластичност – отпускане на кожата, дължаща се на промени в колагенните и еластичните влакна (на ниво дълбока дерма).\nУникалната триизмерна концепция на американската фирма CUTERA за подмладяване на кожата комбинира три различни подхода на въздействие – на ниво епидермис, папиларна и дълбока дерма. Концепцията се основава на факта, че взаимно допълващите се процедури дават по-добър, бърз и цялостен резултат, повишавайки удовлетвореността на пациента.\nОбикновено са нужни от 3 до 5 процедури, с интервал от 4 седмици между тях.\nПреди започване на процедурата е желателно да се уведоми лекуващия лекар за последните дни, в които сте се излагали на активно въздействие на слънчеви лъчи или солариум. Това ще рефлектира върху решението за извършване на лазерната терапия и върху параметрите, с които тя ще бъде осъществена.\nКакво се случва след процедурата? Наблюдават ли се странични ефекти?\nВеднага след приключване на процедурата е възможно за период от няколко часа да усещате парене, дискомфорт и да наблюдавате зачервяване на кожата. Тези явления са нормални и често се считат за индикатор за ефективността на процедурата. В редки случаи те могат да продължат до 72 часа след извършването й, както и да се съчетаят с различен по сила оток на кожата.\nВъзможно е след третирането на отделни пигментни петна в рамките на няколко дни да се появят фини кафеникави корички, които да се задържат за 3 -5 дни.\nВъзможна е появата на синкави петна като реакция на подлежащите съдове.\nОписаните странични ефекти от процедурата са изключително редки, а някои от тях са критерии за ефикасността на процедурата. Не се колебайте да споделяте всичко, което Ви тревожи преди, по време или след процедурата с Вашия дерматолог!\nКакви са противопоказанията за извършване на процедурата Lime Light?\nналичието на открити рани\nактивен херпес или други кожни инфекции в областта на третираната зона\nпри системен прием на лекарства, усилващи чувствителността на кожата към слънчевите лъчи.\nНово! Sunekos - патентована формула от аминокиселини и хиалуронова киселина\nSunekos – патентована формула от аминокиселини и хиалуронова киселина\nКакво представлява Sunekos?\nSunekos e иновативен инжекционен разтвор, съдържащ патентована комбинация от хиалуронова киселина и специфична смес от аминокиселини. Формулиран e за физиологично стимулиране на синтезата на колаген и еластин чрез миграция на фибробласти в инжектираната област.\nИма два варианта на Sunekos - с нискомолекулна хиалуронова киселина и аминокиселини - Sunekos 200 и с високомолекулна хиалуронова киселина и аминокиселини - Sunekos 1200. И с двата се постига повишена плътност и еластичност на кожата, хидратация, намаляване дълбочината на бръчките и загубата на обем и постигане на лифтинг ефект. Sunekos 200 е особено ефективен в зоната около очите за намаляване на тъмните кръгове и торбички, като се използва и за останалата част на лицето, за шия, деколте и ръце. Sunekos 1200 e бустер с антиоксидантни свойства за дълбоки бръчки и отпусната кожа със загуба на обем. Подходящ е за инжектиране в средната трета на лицето, както и на ръцете.\nКак работи Sunekos?\nSunekos е единствен по рода си продукт с патентована формула от 6 аминокиселини (АА) и хиалуронова киселина. Формулата е с точното съотношение на аминокиселини за възпроизвеждане и максимален синтез на колаген и еластин от фибрибластите. Фибробластите са клетки в съединителната тъкан на човека, чиято функция е да синтезират колаген, еластин и хиалуронова киселина, като по този начин осигуряват здравина и цялост на кожата. Активността им, обаче, намалява с възрастта и в следствие на стрес, нездравословен начин на хранене, при тютюнопушене, прекомерно излагане на слънце и др., което неминуемо води до загуба на тонус, обем, еластичност и поява на бръчки. Точно определените аминокиселини, намиращи се във формулата на Sunekos, са “хранителната добавка” на фибробластите, необходима да възстанови и нормализира производството на колаген и еластин. Директното инжектиране на Sunekos компенсира намалената активност на фибробластите, като кожата възвръща тонуса, еластичността и свежия си вид.\nЗа постигане на най-добър резултат със Sunekos е препоръчително да се комбинира действието на високомолекулната хуалиронова киселина на Sunekos 1200 и нискомолекулната хуалиронова киселина на Sunekos 200. Използването на Sunekos 1200 създава "основа" на тъканите, като в същото време работи заедно със Sunekos 200 за стимулиране на колаген и еластин. Комбинираното инжектиране на Sunekos 1200 и Sunekos 200 носи повече обем, отколкото използването само на Sunekos 200, заглаждайки по-дълбоките бръчки.\nЗа кого е подходяща процедурата със Suneкos?\nПроцедурите със Sunekos са подходящи за всички видове кожа, при мъже и жени над 18-годишна възраст. Не се препоръчват по време на бременност и кърмене, при възпалителни и системни заболявания или при алергия към някоя от съставките.\nПроцедурата е инжекционна, като продуктът не съдържа лидокаин, така че за комфорта на пациента може да се нанесе локален обезболяващ крем. В зависимост от зоната на инжектиране лекарят определя каква техника ще бъде използвана.\nВреметраенето на процедурата е около 20-30 минути, като се определя от зоните, в които ще бъде инжектиран Sunekos – лице, шия, деколте, ръце.\nМаксимален резултат от процедурите ще можете да забележите след изпълнение на пълния протокол за определената зона (3-4 процедури), но е възможно да видите подобрение още след първата процедура.\nКолко често е нужно да правя процедурата?\nСтандартният протокол на Sunekos за цяло лице e 4 процедури с интервал от около 10 дни всяка. За поддръжка протоколът се изпълнява на всеки 6 месеца. В зоната на околоочния контур протоколът е 3 процедури с интервал от 14 дни.\nSunekos 200 - 300 лв.\nSunekos 200 пакет 3 процедури - 750 лв.\nSunekos 200 пакет 4 процедури - 900 лв.\nSunekos 1200 - 450 лв.\nПосещения на д-р Йорданова в гр. Бургас\nСледващите визити на д-р Антоанета Йорданова в гр. Бургас ще бъдат от 24-ти до 27-ми септември и от 22-ри до 25-ти октомври.\nАдрес - ул. "Оборище" 76 (на ъгъла с ул. "Генерал Гурко").\nТелефон за записване - 0886832998\nЛечебното заведение работи при спазване на стриктни противоепидемични мерки\nУведомяваме Ви, че дерматологичен център "Скин Консулт" започва работа при спазване на всички необходими противоепидемични мерки според инструкциите на РЗИ - щателна и честа дезинфекция на всички помещения, защитна екипировка на персонала, както и стриктен контрол на потока от пациенти с оглед избягване на контакт между тях. Умоляваме Ви да бъдете точни за часа си, да идвате без придружител, освен ако не е наложително и да носите предпазни средства - маска. Благодарим Ви!\nЕкипът на “Скин Консулт”.\nПоследно поколение микронийдлинг на немската фирма Amiea Med\nТози уред превъзхожда всички известни досега микронийдлинг технологии и е единственият в световен мащаб, сертифициран от FDA (Food and Drug Administration – USA) за най-често използваните индикации.\nТоп 10 тенденции в естетичната медицина за 2019 година. Интервю на д-р Антоанета Йорданова за dnevnik.bg\nЛазерна система XEO CUTERA за третиране на широк спектър от дерматологични проблеми\nПлатформата ХЕО на американската фирма Cutera e изключително иновативна и мултифункционална технология за ефективно и безопасно третиране на широк спектър от дерматологични проблеми. От своето създаване до днес, ХЕО-Cutera се е превърнала в една от най-използваните в световен мащаб лазерни системи, одобрена от FDA (Food and Drug Administration, USA).\nХЕО платформата обединява Nd:YAG лазер (с дължина на вълната 1064 nm – считан за златен стандарт при лечението на патологично разширените съдове) и IPL (560-1200 nm) апликации, което дава възможност за лечение на различни кожни несъвършенства: разширени кръвоносни съдове на лицето и тялото, пигментни петна, акне, различни видове белези, както и възрастови промени на кожата (фини линии и бръчки) чрез стимулация на колагена.\nNd:YAG апликацията включва три програми на работа:\nVascular – за третиране на патологично разширени кръвоносни съдове;\nLaser Genesis® – за повлияване на дифузното зачервяване на кожата и подобряване на нейната структура (при фини бръчки, акне, разширени пори, цикатрикси);\nHair Removal – за лазерно обезкосмяване;\nIPL апликацията е представена от програмата Lime Light, която е комбиниран подход за едновременно третиране на дифузно зачервяване, телеангиектазии (разширени капиляри) и пигментни петна (соларни, възрастови или след бременност).\nGUNA колагенова мезотерапия\nКолагеновата мезотерапия има следните въздействия:\nПоддържа и възстановява колагеновите влакна на кожата\nСтимулира образуването на нов собствен колаген\nДейства като бариера срещу свободните радикали, увреждащи кожата\nВ естетичната дерматология се използват 2 вида флакони за мезотерапия: GUNA MD – TISSUE и GUNA MD-MATRIX. Те съдържат високо пречистен колаген и допълнителни природни субстанции, позволяващи по-ефективното и специфично влагане на колагена.\nGUNA MD – TISSUE\nХидратира, освежава и тонизира кожата\nПридава плътност на третираната зона\nПредотвратява появата на бръчки и забавя стареенето\nРазгражда мастните натрупвания (особено ефективно в областта на „двойната брадичка“)\nИма противооточен ефект, което го прави незаменим за третиране на „торбичките“ под очите\nНамалява целулита и изглажда „портокаловата“ кожа в проблемните зона на тялото\nКакво повлиява колагеновата мезотерапия?\nКолагенът е най-широко разпространеният структурен протеин в човешкото тяло. Една четвърт от цялата протеинова маса в човешкия организъм е съставена от колаген, т.е. той изгражда основното скеле на съединителната тъкан.\nКолагеновите влакна формират колагеновата решетка на кожата – своеобразна опорна биомрежа, която придава нейния контур, стегнатост и тонус.\nС напредването на възрастта и в резултат на вредните влияния на ултравиолетовите лъчи, дехидратацията, замърсяването на околната среда и натрупването на свободни радикали, колагеновите фибри се износват и редуцират. Настъпва естествен процес на изчерпване и фрагментиране на колагена, което води до забавено функциониране и на транспортната система на клетката (Pischinger, 1983). Неправилното елиминиране на отпадъчните продукти е причина за натрупване на токсини, най-вече в микросъдовете на лимфната система. Това се отразява върху насищането на тъканите с кислород, усвояването на хранителните вещества и хидратирането на тъканите. Отслабването, разкъсването и интоксикацията на колагеновата биомрежа са основните причини за отпускане, поява на бръчки и стареене на кожата. Това е и основната цел за въздействие на колагеновата мезотерапия.\nКолагеновата мезотерапия се извършва по 2 начина:\nИнжекционно – чрез фина игла\nЧрез апарат, базиран на магнитофорезата и наречен Гунафореза.\nПри този апарат има наслагване на две полета – електромагнитно и биофотонно. Електромагнитното поле е безвредно и широко използвано във физиотерапията от години. Биофотонните излъчвания за първи път са демонстрирани и доказани от Нобеловия лауреат за физика от 1984 г., италианския професор Карло Рубия. Полученото при наслагването поле дава възможност за голяма дълбочина на проникване на специалния колаген. Така че, дали ще е приложен инжекционно или посредством Гунафореза, GUNA колагенът ще постигне максимален ефект върху колагеновата структура. Ето защо GUNA инжекционен колаген и лечението посредством апарата Гунафореза, са иновативно средство както за възстановяване на колагена, така и за стимулиране на собствената колагенова продукция.\nКакъв е терапевтичният протокол?\nНеобходими са общо 8-10 процедури, които е препоръчително да се разпределят по следния начин: 2-3 манипулации през първите две седмици, след което – по 1 процедура седмично. Може да се продължи с 1 процедура месечно за поддържане на ефекта.\nНяма данни за свръхчувствителност към колагеновата мезотерапия. Независимо от това, пациенти с доказана алергия към някоя от съставките или към помощните вещества, трябва да бъдат тествани преди приложението.\nКакво да очакваме непосредствено след процедурата?\nПри инжектиране на продукта може да се наблюдава леко зачервяване на местата на убождане и по-рядко – точковидни синини, които отминават за 5-6 дни.\nСлед процедура с апарата Гунафореза не се наблюдават никакви следи по кожата, което е основното предимство на апарата. Кожата е с блясък, изглежда свежа, хидратирана и тонизирана. Не се налага спазване на специфични изисквания и хигиенен режим. Веднага след процедурата може да се ползва обичайната медицинска или декоративна козметика.\nМоже ли да се съчетава колагеновата мезотерапия с други естетични процедури?\nMD-TISSUE и MD-MATRIX може да се използват едновременно, самостоятелно или в комбинация с други медицински изделия от същия клас, например хиалуронова киселина.\nEllanse биостимулиращ филър\nEllanse е нов дермален филър, който се наложи в световен мащаб от около 3-4 години. Разработка е на AQTIS Medical, Sinclair IS pharma, интернационална фармацевтична компания, специализирана в разработката, проучването и производството на биорезорбируеми медицински продукти в областта на хирургията и естетичната дерматология.\nпродължителност на действие (между 1 и 4 години)\nотличен профил на безопасност\nКакво го прави по-различен от другите подобни продукти?\nПовечето дермални филъри на пазара съдържат хиалуронова киселина под форма на гел, осигуряващ обем и хидратация на кожата веднага след процедурата. Идеята на Ellanse е коренно различна – стимулиране на собствената колагенова синтеза и очертаване на ефекта до 2-3 месеца, т.е. промяната настъпва постепенно и невидимо за околните. Ellanse съдържа поликапролактон – биорезорбируем мек медицински полимер, под форма на микросфери, съдържащ се в много медицински изделия като хирургични конци, ортопедични, дентални и артроскопски импланти. Този полимер се използва в медицината от 1960 година и има всички разрешителни за употреба от FDA (Food and Drug Administration – USA).\nКакъв е механизмът му на действие и какво да очакваме като ефект?\nПоликапролактоновите микросфери, инжектирани в кожата, стимулират колагеновата продукция в рамките на няколко месеца. Това води до изглаждане на бръчките и фините линии, лифтиране на лицевия контур и скулптуриране на лицето. Кожата се променя изцяло като текстура, става по-плътна и видимо по-гладка, а лицето придобива по-младежко излъчване. Важно е, че след 1-4 години се постига пълно разграждане на продукта чрез нормалните метаболитни процеси на кожата. Тази дълготрайност на ефекта е предвидима и контролируема – разполагаме с 4 различни продукта от фамилията Ellanse, осигуряващи съответно трайност от 1, 2, 3 или 4 години.\nКъде може да се прилага ?\nEllanse може да се прилага в областта на скулите, назолабиалните бръчки, бузите, брадичката, шията, деколтето и ръцете. Води до уплътняване и лифтиране на кожата, а при по-дълбоко инжектиране – осигурява значителен обем. Не се използва в областта на устните, между веждите и в зоната на клепачите.\nС какви други филъри и процедури може да се съчетава?\nМоже да се съчетава с хиалуронови филъри, както и с различни процедури – лазери, радиочестота, ултразвук и др., но не по-рано от 2 месеца след поставянето на Ellanse. Не се съчетава с перманентни филъри като Radiesse и Sculptra.\nФилъри на Restylane, Galderma\nRestylane е нова, авангардна гама от дермални филъри с хиалуронова киселина, създадени от фармацевтичната компания Galderma.\nБазирани на иновативната Технология Оптимален баланс, те осигуряват незабавен ефект - изглаждат бръчките и линиите по лицето, добавят обем там, където е необходимо, подчертават и оформят устните.\nВсеки продукт от серията има съответните показания и зони за приложение, като постигнатите резултати са видими, естествени и дълготрайни.\nОгромното предимство на серията продукти е тяхната:\nпластичност – не водят до поява на уплътнения и неравности по кожата и устните, разпределят се равномерно и хомогенно.\nплътност – с малко количество се постига значителен обем\nдълготрайност – по-траен ефект в сравнение със старото поколение продукти. Продължителността на резултатите е увеличена с 4-6 месеца.\nефективност – видими резултати, които не са драстични, а естествени, деликатни и натурални.\nбезвредност – не се наблюдават отоци след процедурата, рядко се съобщава за странични ефекти.\nбезболезненост – наличието на Лидокаин в хиалуроновия гел минимизира болката и придава комфорт на процедурата.\nRestylane Kysse предлага индивидуализирана процедура за естествено красиви устни – оформя контура, добавя обем, коригира асиметрии на устните. Ефектът е впечатляващ, а промяната е деликатна и естествена.\n“86% от пациентите на Restylane Kysse желаят процедура със същия продукт отново.”\nRestylane Refyne изглажда линиите и бръчките по лицето, като придава умерен лифтинг ефект. Използва се за третиране на повърхностни и средни по дълбочина бръчки (например назолабиалните при жени на около 40 години).\nRestylane Defyne предлага решение за по-дълбоките бръчки, като ги запълва и създава обем в кожата. Лифтира лицето и му придава по-младежки вид. Влиза в съображение при жени и мъже над 40 години.\nФилъри на американската фирма "Allergan"\nНовото поколение филъри на американската фирма Allergan, са базирани на VYCROSS технологията, която представлява патентована формула на нов тип хиалуронова киселина. Предимствата на VYCROSS са:\nпо-дълготраен ефект – 12-18 месеца вместо досегашните 6-12\nгладка консистенция за естествено усещане и излъчване\nминимален оток след процедурата, което позволява на пациента бързо да се върне към ежедневните си анганжименти\nналичието на лидокаин осигурява изключителен комфорт по време на манипулацията\nФилърите, базирани на VYCROSS технологията са три продукта за цялостно моделиране на лицето:\nJuvederm Volift е най-универсалният филър от семейството на VYCROSS технологията. Той възстановява загубения обем в областта на скулите, долната челюст, брадичката и има много нежен лифтинг ефект. Използва се за корекция на назолабиални гънки, за повдигане на вежди и устни ъгли, за запълване на средни по дълбочина бръчки. Продължителността на ефекта е до 15 месеца, доказана с клинични проучвания.\nВисокото удовлетворение на пациентите след терапия с Juvederm Volift е доказателаство за неговите качества. Те споделят, че се чувстват по-млади, по-свежи и по-уверени.\nJuvederm Voluma е продукт, удачен за създаване на обем в областта на скулите, назолабиалните бръчки, устните ъгли и брадичката. Най-често се използва в средната трета на лицето за постигане на лифтинг ефект и за възстановяване на неговия контур.\nJuvederm Volbella подчертава контура на устните и лицето, възстановява обема на устните, изглажда вертикалните линии, повдига устните ъгли. Volbella добавя обем за възстановяване на младежките извивки на скулите, изглажда и лифтира околоочната зона.\nПакетни цени за хиалуронови филъри\nПакетни цени за хиалуронови филъри:\n• При поставяне на 3-4 амп. – 10% отстъпка\n• При поставяне на 5-7 амп. – 20 % отстъпка\n• При поставяне на 8 амп. и повече – 30 % отстъпка\nПромоция на филър Juvederm Volux\nОформяне на брадичка/долна челюст с две ампули от най-новия продукт от серията Juvederm на американската фирма Аllergan - Juvederm Volux, на цена 1000 лв. (вместо 1100 лв.)\nТел. за записване - 0886832998.\nПромоция на Ellanse - биостимулиращ филър\nПромоция на Ellanse - биостимулиращ филър, който стимулира синтезата на собствен колаген, уплътнява кожата и лифтира контура на лицето. Цена на Ellanse S с трайност 1 година - 500 лв. (вместо 600 лв.) и на Ellanse M с трайност 2 години - 600 лв. (вместо 700 лв.)\nПакетни цени за лазерна епилация\nПромоция! При закупуване на пакет от 6 процедури лазерна епилация, получавате 20% отстъпка от цената!\nВалидност на промоцията: 15.09 до 31.10.2020 г.\nЦени за комбинирани пакети - жени:\nгорна устна и 1/2 брадичка - 40 лв. в пакет, вместо 50 лв.\nподмишници и цели бикини - 104 лв. в пакет, вместо 130 лв.\nкрака и цели бикини - 320 лв. в пакет, вместо 400 лв.\nцели ръце и подмишници - 128 лв. в пакет, вместо 160 лв.\nцели ръце и цели крака - 340 лв. в пакет, вместо 425 лв.\nцяло тяло (крака, ръце, цели бикини и подмишници) - 440 лв. в пакет, вместо 550 лв.\nЦени за комбинирани пакети - мъже:\nгръб и рамене - 256 лв. в пакет, вместо 320 лв.\nгърди и гръб - 304 лв. в пакет, вместо 380 лв.\nгърди и корем - 200 лв. в пакет, вместо 250 лв.\nцяло тяло (крака, ръце, гърди, гръб) - 624 лв. в пакет, вместо 780 лв.\nВижте цените на всички зони лазерна епилация в раздел ''Цени''.\nПромоция скинбустер Juvederm Volite\nПромоция скинбустер Juvederm Volite на цена от 400 лв. (вместо 450 лв.)\nПромоция на безиглена колагенова мезотерапия GUNA\nПромоция на GUNA колагенова мезотерапия посредством магнитофореза на единична цена за процедура - 70 лв. (вместо 80 лв.)\nТелефон за записване - 0886832998.\nПромоция скинбустер Restylane Vital\nВ края на зимата кожата е дехидратирана, без тонус и блясък. Погрижете се за нея и си подарете три поредни процедури мезотерапия Restylane Vital Skinbooster. Цената на една ампула е 250 лв., вместо 300 лв., като спестявате 150 лв. за целия цикъл от три процедури!\nПромоция LPG - липомасаж\nЦена на единична процедура - 30 лв. (вместо 35 лв.)\nПакет от 10 процедури - 250 лв. (вместо 300 лв.)\nПакет от 20 процедури - 400 лв. (вместо 500 лв.)\nAmiea Med Еxceed е последно поколение микронийдлинг на немската фирма Amiea Med. Този уред превъзхожда всички известни досега микронийдлинг технологии и е единственият в световен мащаб, сертифициран от FDA (Food and Drug Administration – USA) за най-често използваните индикации.\nКолагенът е най-широко разпространеният структурен протеин в човешкото тяло\nEllanse е нов дермален филър, който се наложи в световен мащаб от около 2-3 години.\nПлазмотерапията (А-PRP – Platelet rich plasma или т.н. „вампирски“ лифтинг) е иновативна и изключително ефективна процедура за подмладяване на кожата, както и за лечение на косопад.\nВ “Скин Консулт” се работи с оригинален продукт, създаден в швейцарската лаборатория Regenlab. При този метод се взема венозна кръв от пациента (3-4 милилитра), центрофугира се, отделя се плазмата, която впоследствие се инжектира в повърхностните слоеве на кожата на лицето, шията, деколтето или ръцете (може да се инжектира и в скалпа за лечение на различни видове косопад). Съдържащите се в плазмата протеини многократно увеличават способността на кожата да се възстановява, уплътнява, хидратира и лифтира. Процедурата е чудесна за отпусната и фино набръчкана кожа, без блясък, с неравномерен тен и тъмни кръгове около очите. Ефектът е бърз, очертава се изцяло до 2-3 седмици след процедурата, няма опасност от усложнения и странични ефекти.\nОт няколко месеца разполагаме и с продукт, комбиниращ незаменимите свойства на собствената плазма с хиалуронова киселина - Cellular Matrix. От една страна плазмата подмладява и освежава кожата, а от друга – хиалуроновата киселина хидратира и добавя обем в кожата. Това е уникална формула за ревитализиране, хидратиране на кожата, ускоряване на колагеновата синтеза, повишаване на кожната еластичност и тонус.\nРезултатите се наблюдават още през първите няколко дни, но за максимален ефект е необходимо да се направят 3 процедури. Интервалът между тях се определя индивидуално, зависи от вида на плазмотерапията (с или без хиалуронова киселина), особеностите на третираната зона, очаквания ефект и т.н.\nОчакваните странични ефекти са сведени до минимум, поради факта, че PRP се състои само от компоненти на нашата собствена кръв. Хиалуроновата киселина в Cellular Matrix е с неживотински произход и не е химично модифицирана, поради което се понася добре и е с ниска честота на локални странични ефекти.\nПри всички пациенти се наблюдава зачервяване на кожата, затопляне, опъване, сухота и леко парене в обработваната зона, които се задържат до няколко часа. Обикновено на следващия ден тези явления липсват. Желателно е приложението на хидратиращ и успокояващ кожата крем в рамките на 3-4 дни след процедурата. Възможно е след процедурата да се наблюдават следи от убожданията по кожата – точковидни синини, които обикновено са единични и изчезват за 5-6 дни. За прикриването им може да се използва макиаж.\nКакви са противопоказанията за тази процедура?\nPRP не се препоръчва при пациенти, страдащи от заболявания на кръвта – неопластични, автоимунни или такива, засягащи кръвосъсирването. Лекарствата, повлияващи функцията на тромбоцитите – антиагрегантите ( Аспирин и др.), както и антикоагулантите, предписвани за понижаване съсирваемостта на кръвта (напр. Sintrom, Fraxiparin и др.), също са абсолютно контраиндицирани.\nДруги противопоказания за провеждане на процедурата са острите системни инфекции на организма (тежък грип, бронхопневмония и др.). Местните възпалителни реакции в третираната зона (например херпес, инфектирани рани и др.) също не са желателни, крият риск от усложнения и странични ефекти.\nКакъв е принципът на действие на PRP при косопад?\nПроцедурата повлиява два типа косопад:\nАндрогенна алопеция или „мъжки тип“ косопад – често срещан тип косопад, засягащ мъже и жени, резултат на генетична предиспозиция, хормонален дисбаланс и др.фактори. Разреждането на косата е предимно в областта на челото и теменната зона.\nАлопеция ареата –„петнист тип“ косопад - автоимунно заболяване, демонстриращо се с косопад под форма на окръглени петна с различни размери, най-често в областта на скалпа, брадата, веждите и миглите. При по-тежките случаи може да засегне и окосмяването на тялото.\nОсновава се на естествената способност на тромбоцитите да регенерират тъканите и да индуцират появата на нови клетки чрез стимулиране на тяхното делене и размножаване. В този смисъл собствената ни плазма, богата на тромбоцити:\nускорява деленето на клетките в космения фоликул\nвъзстановява структурите около него\nподобрява кръвоснабдяването на фоликула\nКато краен резултат - косменият фоликул се възстановява, активира се и започва да произвежда по-здрав косъм. От проведените клинични проучвания и наблюдения е видно, че при почти 90% от пациентите е налице значително подобрение, изразяващо се в спиране на косопада, повишаване на броя на космите в третираната зона след 3-ия месец, заздравяване и удебеляване на косъма.\nТехниката на процедурата е проста и безопасна, основава се на естествен „природен“ механизъм, поради което риска от отхвърляне, алергични реакции и усложнения е сведен до минимум. Продължителността на самата процедура е около 30 мин. Пациентите се съветват да не мокрят третираната зона до 4 часа след процедурата. Не се налагат други ограничения.\nКолко процедури са необходими за лечение на косопад?\nПрепоръчва се по-голям брой сесии - 4-5 в рамките на 2-3 месеца. По-добри резултати се постигат при по-леки случаи на косопад, с давност по-малка от 2 години. Процедурите могат да се комбинират с всички известни досега методи на лечение – системни и локални, при което ефективността им се повишава.\nВ дерматологичен център "Скин Консулт" (с регистрация на лечебното заведение номер 2210121774 в СРЗИ - Амбулатория за индивидуална практика за специализирана медицинска помощ), се извършват:\n• прегледи и консултации на деца и възрастни с дерматологични заболявания, диагностика, наблюдение и лечение\n• биопсия и хирургична ексцизия на доброкачествени и злокачествени кожни образувания, хистологично изследване на материала\n• електрокоагулация на фиброми, кондиломи, себорейни брадавици и други доброкачествени образувания на кожата, кюретаж на молуски и др.\n• инфилтрация на кортикостероиден препарат (Diprophose amp.)\n• лечение с течен азот\n• издаване на медицинска документация, удостоверяваща извършваните дейности и процедури\nЛечебното заведение няма договор с Националната Здравноосигурителна каса.\nВ „Скин Консулт” се работи само с най-качествените, безвредни, дълготрайни и иновативни като технология продукти, официално регистрирани на българския пазар.\nФилърите или дермалните импланти са вещества, които се инжектират в кожата с цел създаване на обем, запълване на бръчки, попълване на устни, лифтиране и хидратиране на кожата в областта на лицето, шията, ръцете и деколтето. През последните години дермалните импланти се прилагат и за скулптуриране на лицето, т.е за оформяне на скули, брадичка и лицев овал.\nСпоред вида на материала и продължителността му на действие, са познати три вида филъри:\nвременни (резорбируеми) - заместващи естествената или стимулиращи образуването на нова тъкан от организма\nполуперманентни - обикновено съдържащи две съставки - едната резорбируема, а другата перманентна\nпостоянни (перманентни) - не се резорбират и остават за цял живот, но имат много странични ефекти и напоследък почти не се използват\nНай-широко използвани в дерматологичната практика са резорбируемите филъри, най-вече поради тяхната безвредност и безопасност за организма. В по-голямата си част, тези продукти съдържат хиалуронова киселина, която е естествена съставна част на кожата, но с възрастта, количеството и значително намалява. Това води до дехидратация, загуба на обем, тонус и еластичност, както и поява на фини линии и бръчки. С въвеждането на най-съвременните технологии в производството на хиалуронови филъри (2013г.), продължителността им на действие се увеличава от 6-12 до 18-20 месеца.\nСъществуват различни видове филъри и според тяхната плътност. В зависимост от зоната и желаната цел имаме възможност да използваме по-гъсти филъри, създаващи обем (за скули, брадичка и дълбоки бръчки) и по-редки филъри за фини линии и повърхностни бръчици.\nпопълване и лифтиране на околоочната зона\nназолабиални гънки – между носа и устните ъгли\nхидратиране на лице, шия, деколте и ръце\nизглаждане на бръчките между веждите и на челото\nбързина на приложение – отнема 20 - 30 минути\nкратък възстановителен период - непосредствено след процедурата се наблюдава леко зачервяване, което изчезва за 30-60 минути.\nпродължителност на постигнатия ефект – средно 12-18 месеца\nнапълно безопасна процедура с много нисък риск от нежелани реакции\nуспешно се съчетава с други естетични процедури – ботокс, лазери и други.\nпостигнатият ефект е естествен и естетичен, лицето изглежда по-младо, свежо и отпочинало\nможе да се прилага при всяка възраст и през всеки сезон\nАбсолютно противопоказание за осъществяване на процедурата е наличие на алергия (повишена чувствителност) към хилуроновата киселина, което се наблюдава изключително рядко, защото хиалуроновият гел е неживотински продукт. Преди процедурата трябва да се уточни налична ли е алергия към лидокаина, съдържащ се в някои филъри.\nСред относителните противопоказания за поставяне на филър е локалната инфекция – бактериална или вирусна. В случай, че е налице нараняване на кожата е добре да се проведе лечение за пълното и възстановяване преди пристъпване към процедурата. При поява на рецидивиращ херпес в третираната зона обикновено се налага предхождащо процедурата тридневно лечение с противовирусни таблетки.\nИнжектирането на временни дермални попълващи средства не изисква специална подготовка. В случай, че кожата има тенденция за лесно образуване на синини при удар или убождане, се препоръчва прием на медикаменти, съдържащи Арника два-три дни преди процедурата.\nПрепоръчва се пациентите да не приемат Аспирин, Аспирин-съдържащи медикаменти и Нестероидни противовъзпалителни средства като Ибупрофен, Аулин, Волтарен, Нимезил и др. поне 48 часа преди процедурата, поради повишения риск от поява на кръвоизливи.\nИнжектирането на резорбируеми филъри в кожата изисква определени грижи за третирания участък. Не трябва да се прилага грим в деня на процедурата, както и да се извършват козметични манипулации като химически пилинги, почистване на лице, парна баня и др. Ако третираната зона налага необходимостта от масаж в домашни условия, ще получите от дерматолога инструкции за провеждането му.\nИнжектирането на хиалуронови дермални импланти може да се комбинира с поставяне на ботулинов токсин (ботокс) и различни типове лазерни процедури за постигане на оптимален естетичен резултат, но точната последователност на процедурите трябва да бъде определена от лекуващия Ви лекар.\nБотулиновият токсин се синтезира и отделя от специфичен вид бактерии, които съществуват единствено в безкислородна среда. Познати са няколко типа ботулинов токсин, като за медицински цели се използва основно тип А и много рядко тип В.\nПоставянето на ботулинов токсин при нас се извършва от д-р Антоанета Йорданова -дерматолог с над 20-годишен опит, с многобройни обучения, специализации и курсове в областта на естетичната дерматология у нас и в чужбина (ежегодни конгреси на European Academy of Dermatology and Venereology, European Masters in Aesthetic and Anti-Aging Medicine - Paris, International Master Course on Aging Skin - Paris, курсове за „Приложение на Ботулинов токсин в дерматологичната практика” – Париж 2011, 2012, Берлин 2013), притежаващ всички необходими сертификати за извършване на процедурите.\nБотулиновият токсин (БТ) се синтезира и отделя от специфичен вид бактерии, наречени Clostridium Botulinum. В природата те съществуват единствено в безкислородна среда. Познати са няколко типа ботулинов токсин, като за медицински цели се използва основно тип А и много рядко тип В.\nИнжектирането му в нищожни количества директно в мускулатурата предизвиква нейната релаксация и изглаждане на надлежащата кожа. Инжектирането в мускулите не може да предизвика заболяването ботулизъм.\nОт кога и в какви случаи се използва БТ?\nБТ е открит през 1822 година. Едва от 1968 г. започва употребата му за медицински цели върху човека. От 1978 г. се прилага в офталмологията (очни болести) за лечение на кривогледство при деца, при блефароспазъм, в неврологията при лицев хемиспазъм и др.\nОт 1992 г. успешно се използва за третиране на мимическите бръчки на лицето, както и при едно рядко, но неприятно състояние на обилно изпотяване, което се нарича хиперхидроза.\nКакъв е механизмът на действие на ботулиновия токсин?\nБотулиновият токсин е невротоксин. Той блокира предаването на нервния импулс от неврона към мускулното влакно. По този начин мускулът остава в трайно състояние на релаксация, т.е. не се съкращава и така изглажда надлежащата кожа.\nПри хиперхидроза (повишено потене) предимно в областта на подмишниците, ботулиновият токсин води до отслабване функцията на потните жлези и до липсващо или намалено потене за период от около 10 месеца. Процедурата не води до компенсаторно засилване на потенето в други зони на тялото.\nМного интересни, но все още недостатъчно изяснени са и данните за обезболяващата способност на БТ. При пациенти с мигрена много често\nприлагането на БТ води до изчезване на мигренозните пристъпи по време на действието му.\nКои бръчки се третират с БТ?\nБТ е най-добрият нехирургичен метод за третиране на мимическите бръчки в областта на челото, около очите, между веждите, както и в долната половина на лицето – около устните, за повдигане на устните ъгли и др.\nВ млада възраст кожата е еластична и гъвкава и бързо възстановява гладкия си вид. Към 25 годишна възраст се забелязват първите линии и бразди, а след 30 - и първите мимически бръчки. Най-подходящи за терапия с БТ са пациентите на възраст 30+ години (30-55г.). При тях кожата е със запазена еластичност и не „увисва” след релаксацията на мускула.\nПри преценка от страна на специалист, БТ може да се приложи и при по-млади пациенти или при по-напреднала възраст, в зависимост от индивидуалните особености, както и да бъде комбиниран с други техники – пилинг, лазер, лифтинг.\nПървите промени се отчитат на 72-ия час. Максималният ефект е след 14 дни, а продължителността на ефекта е 4-6 месеца.\nПовторно инжектиране може да се направи в рамките на първите 14 дни при необходимост от корекция, а след това най-рано след 2 месеца.\nСледваща апликация на БТ се прави след 6 месеца и трайността на ефекта се удължава на 8-10 месеца.\nМогат ли да възникнат нежелани странични явления?\nПо време на инжектирането може да има усещане за убождане, парене или разпъване, което отминава веднага след това. Непосредствено след апликацията може да се усеща тежест или главоболие. Това е нормално и отминава в рамките на 1-2 дни, с резорбиране на разтвора. Най-сериозното нежелано явление при прилагане на БТ е птозата на клепача – спадане на клепача и невъзможност окото да се отваря напълно. Това състояние е много рядко и напълно се възстановява за няколко седмици.\nЗа да не се случва това, БТ се използва само от специалисти в специализирани кабинети.\nКога се пристъпва към следваща процедура?\nС течение на времето активността на токсина се изчерпва и видът на бръчките се възстановява до степен, близка до първоначалния вид. Предимството на БТ е, че осигурява покой на мимическите мускули, поради което съществуващите линии и бразди не се задълбочават, а формирането на нови се предотвратява.\nПовторно и поредно инжектиране на БТ може да се направи винаги, когато се прецени, че състоянието на бръчките не е задоволително, т.е 1-2 или 3 пъти в годината.\nКолко дълго може да се поставя БТ?\nНяма ограничение в броя на терапевтичните процедури с БТ. Обикновено след 6-8 апликации вече се наблюдава много добро изглаждане на мимическите бръчки и могат да минат години преди да се предприемат следващи стъпки в грижата за красотата и здравия вид на лицето.\nЗащо се предпочита терапията с ботулинов токсин?\nНе се изисква специална подготовка преди или след манипулацията, адаптира се за всеки пациент индивидуално и има обратим ефект.\nПроцедурата на прилагане на БТ трае около 15 минути.\nНе е необходим и възстановителен период, през който всички да разберат че с Вас „става нещо”.\nИнжектира се със свръхтънка игла, поради което не е необходима локална анестезия.\nВсички забелязват промените във външния вид без да предполагат на какво се дължат.\nС помощта на БТ веждите се повдигат, очите се разкриват, лицето придобива ведро, свежо излъчване. Погледът е открит и спокоен. Изражението става женствено, без белезите на напрежение.\nСлед прилагането на БТ в областта около очите, можете да се радвате на щастливи мигове, без бръчките да издават възрастта ви.\nКакво трябва да правя след процедурата ?\nПрепоръчва се да свивате и разпускате мимическите мускули като правите съответната гримаса в рамките на 2-3 часа след процедурата. Това спомага за по-равномерното и цялостно разпределение на активното вещество в инжектирания мускул.\nНе трябва да се масажират и притискат инжектираните места. Да не се поставят активни козметични продукти – кремове, гелове, маски в деня на прилагането, както и да не се предприемат козметични процедури - пилинг, масаж на лице, лазер и др. поне за 72 часа след процедурата.\nМезотерапията е метод, при който се инжектират активни субстанции под формата на разтвори в дермата. Използва се за лечение на целулит, разграждане на локализирани мастни натрупвания, за третиране на старееща кожа.\nМезотерапията е метод, при който се инжектират активни субстанции под формата на разтвори в дермата (средния слой на кожата) с различна терапевтична цел. Най-често този метод се използва за лечение на целулит, разграждане на локализирани мастни натрупвания, за третиране на старееща кожа на лицето, шията и ръцете.\nКакъв е принципът на действие на мезотерапията при целулит?\nВъведените в кожата разтвори повлияват всички фактори, водещи до появата на целулут, а именно : подобряват разтворимостта и резорбцията на мазнините, ускоряват кръвната цикрулация и обмяната на веществата в клетките. Инжектират се безвредни натурални екстракти, фармакологични субстанции, витамини, ензими и др., които се подбират в зависимост от вида на целулита и индивидуалните нужди на кожата, за да се постигне максимален ефект.\nПри инжектиране обикновено се усеща леко парене, което може да се задържи до 5-10 минути след процедурата. При необходимост се нанася локален анестетик под форма на крем преди сеанса, което обезболява почти напълно третираната зона.\nИма ли мезотерапията странични ефекти?\nСлед процедурата по кожата е възможно да останат точковидни кръвоизливи на местата на убожданията, които се резорбират до 5-6 дни. Някои от пациентите съобщават и за повишена чувствителност, а понякога и лека болезненост в областта на третиране за 24-48 часа.\nКолко процедури са необходими, каква е честотата им и колко време се задържа резултата?\nНеобходими са 4 процедури, за да се постигне отчетлив резултат, като се препоръчва те да се извършват с интервал от 2 седмици. Ефектът е продължителен, особено ако се съчетава с масажи, подходящ диетичен режим и дизическа активност.\nМоже ли мезотерапията да се съчетава с други методи за третиране на целулит?\nКато най-ефективната механична техника за третиране на целулит, LPG процедурите отлично се комбинират с мезотерапията. Двата метода се допълват взаимно, ефектът им кумулира и се постигат многократно по-добри резултати за по-кратък период от време. Естествено и логично е съчетаването на LPG-технологията и мезотерапията, защото чрез инжектирания коктейл от продукти се постига разграждане на мастните депа, а чрез интензивните LPG-масажи - тяхното елиминиране от кръвообращението. Като допълнение на това - LPG процедрите тонизират и стягат кожата, което води до видимо изглаждане на целулита и скулптуриране на тялото без хирургична намеса.\nМезотерапията е метод, при който се инжектират активни субстанции в дермата (средния слой на кожата) с различна терапевтична цел.\nМезотерапията е метод, при който се инжектират активни субстанции в дермата (средния слой на кожата) с различна терапевтична цел. Често този метод се използва за подмладяване, ревитализиране и хидратация на кожата на лицето, шията и ръцете чрез инжектиране на витаминозни коктейли, хиалуронова киселина и други.\nПрез последните години като най-ефективни се наложиха ампулите Restylane Vital и Vital Light , съдържащи хиалуронов гел. Това е кристално чист гел, който се инжектира в малки количества в кожата, за да възстанови нейния обем и структура. Той е базиран на хиалуронова киселина, която е аналогична на нашата собствена. Хиалуроновата киселина в Restylane е от неживотински произход, което означава, че не е необходимо да се прави тест на кожата и рискът от алергични реакции е минимален.\nТова e yникална концепция за подмладяване на кожата с продукти, които клинично доказано възстановяват хидробаланса на кожата и подобряват нейната еластичност и плътност.\nПродуктите са базирани на патентованата технология NASHA®, като резултатите от нея са дълготрайни и гарантират видима промяна в текстурата на кожата, усещане за комфорт и по-добро самочувствие!\nДоверявам се на продуктите Витал по няколко причини:\n• Поради изключителната им ефективност! Кожата видимо се уплътнява, хидратира, изглаждат се фините линии и бръчки, лифтира се, особено в областта на лицевия контур, шията и ръцете - зоните, които са изключително трудни за повлияване с други процедури.\n• Серията Витал е подходяща за всички възрасти! При младите пациенти - за профилактика и превенция на първите признаци на стареене, а при по-зрялата кожа - за подобряване на тургора и еластичността й. В този смисъл процедурите Витал са чудесно допълнение към филърите - поддържат и удължават ефекта им!\n• Предимство на процедурите с Витал е и факта, че са бързи, не водят до дискомфорт за пациента, не е нужен период за възстановяване и са удачни за работа през цялата година. Особено подходящи са за пролетта и есента, когато кожата има нужда от ревитализиране и хидратация!\nХимическият пилинг е лечебен метод, при който се използват химични вещества, реагиращи с горните кожни слоеве и причиняващи контролираното им разрушаване и излющване.\nЗависи от естеството и тежестта на проблема, както и от дълбочината на пилинга, но един лечебен курс обикновено включва 4-6 сеанса, с интервал помежду им 14-20 дни.\nПреди започване на пилинга кожата трябва да бъде почистена с подготвящ лосион. След това се нанася киселината, последвана от неутрализираща крем – маска, притежаваща дълбоко хидратиращо действие.\nПо време на процедурата е възможна появата на зачервяване, сърбеж, щипане, парене или фино побеляване на най-горния кожен слой. Тези реакции на кожата са бързопреходни и отзвучават след няколко часа.\nКакви са вероятните усложнения на процедурата?\nВъзникването на усложнения е малко вероятно при спазване на всички указания и правилно провеждане на процедурата. Възможните усложнения включват:\n• Зачервяване след пилинга, което трае обикновено 4-6 часа, но може да продължи малко по-дълго и отзвучава напълно до 5-7 дни.\n• При по-дълбок пилинг през първите 2-3 дни може да се образуват кафяви корички на отделни зони или по цялото лице. Важно е да не се премахват насилствено, а да се оставят да отпаднат сами. Това се случва обикновено след 3-ия ден.\n• Макар и рядко, може да се очаква реактивация на Херпес симплекс инфекция, която изисква антивирусно лечение.\n• При неспазване на инструкциите за употреба на фотозащитен крем, е възможна появата на хиперпигментни петна. Това налага процедурите да се извършват само през зимния период и да се използва стриктна фотозащита не само непосредствено след пилинга, но и месец след това.\n• Изключително важно е пациентите да нанасят стриктно и според инструкциите изписания хидратиращ и епителизиращ крем след процедурата, за да се осигури по-бързо възстановяване на кожата\n• Стриктна фотозащита – задължителна е апликацията на слънцезащитен крем с SPF 50 през 2-3 часа. Важно е пациентите да не се излагат на слънце, особено на висока надморска височина, поради по-високия риск от пигментации\n• При поява на херпесна или бактериална инфекция веднага да се проведе консултация с дерматолог\n• Да се избягва механичното травмиране на кожата след пилинг като масажи, фрикции, ролери и др., както и употребата на абразивни миещи средства\n• Да не се използват обичайните кремове за лице, съдържащи киселини за поне 1 седмица след процедурата, защото дори и в ниски концентрации те могат да причинят зачервяване\n• Да се избягват термичните процедури на лицето, сауна, парна баня и др. поне за 5-7 дни след пилинга\nКои са най-новите пилинг-агенти и какво е тяхното предимство?\nНай – новият и модерен пилинг агент се нарича Фитинова киселина и има много по-добра ефективност от познатите ни досега и широко употребявани пилинг киселини – салицилова, млечна, манделова и др. Фитиновата киселина има изключително добра поносимост от всеки тип кожа, като не предизвиква еритем (зачервяване) и иритация.\nФитиновата киселина осъществява контролирана епидермолиза (отлепване на епидермиса - най-горния слой на кожата) и силна стимулация на фибробластите, като същевременно има мощен антиоксидантен, антитирозиназен (избелващ) и противотуморен ефект. Ето защо, тя има отлични резултати при пациенти с начални актинични кератози и фотостарееща кожа, склонна към предракови образувания. Фитиновата киселина е подходяща и при пациенти, страдащи от акне и хиперпигментации (мелазма, хлоазма). Различните комбинации на Фитинова с Гликолова и Млечна киселина постигат по-изразен и бърз ефект върху кожата без познатите странични ефекти на пилинга – зачервяване и дискомфорт.\nЧистата Фитинова киселина 70% е изключително подходяща за т.нар lunch time peel – пилинг в обедната почивка, тъй като след процедурата пациентът няма зачервяване и дискомфорт и може да продължи спокойно работния си ден. Препоръчително е да се прави 1 процедура седмично / 5-7 процедури общо. Подходящ за:\n- подмладяване на кожата\n- премахване на хиперпигментации и неравномерен тен\n- профилактика на преканцерозите (Актинични кератози)\nКомбинацията от Фитинова 18% и Гликолова киселина 60% има отличен подмладяващ и избелващ ефект. В тази комбинация фитиновата киселина омекотява реактивността на кожата спрямо гликоловата, като намалява значително страничните й ефекти. Най-добър ефект се постига при пациенти с акне и със склонност към хиперпигментни петна от всякакво естество, биологично или фотоиндуцирано стареене.\nПровеждането на химически пилинги с фитинова киселина два пъти годишно е една удачна профилактика на стареенето за всеки тип кожа. Това се дължи на противотуморния и антиоксидантния й ефект, водещ до редуциране на възпалението, както и свързаните с него пигментации.\nЛазерна епилация с Vectus™Laser на Cynosure е последно поколение американска лазерна технология, с всички разрешителни за употреба от FDA (Food and Drug Administration), USA. Иновативна, високоефективна и безболезнена.\nКакво е предимството на Cynosure Vectus лазерна система пред използваните досега?\nСъздадена от Cynosure Inc. (USA), лазерната система Vectus™Laser е еманация на лазерните технологии в сферата на лазерната епилация, последно поколение устройство, с всички разрешителни за употреба от FDA (Food and Drug Administration), USA. Vectus™Laser е диоден лазер с дължина на вълната 810 nm., което научно установено е най-оптималната дължина за перманентно лазерно обезкосмяване.\nБързина – благодарение на големия размер на контактната повърхност (23мм х 38мм) на голямата сапфирена оптика, Vectus™Laser e практически най-бързият лазер за епилация в света към момента - процедурата по лазерно обезкосмяване трае от няколко минути за малки зони до максимум 45-60 мин. за епилация на цяло тяло.\nКомфорт – тук също Vectus™Laser е безкопромисен. Smooth PulseTM технологията, в съчетание с Advanced Contact CoolingSM технологията, при която третираната повърхност се охлажда до 4°C при контакт със сапфирената оптика на главата на лазера, осигуряват комфорт за хора от най-светъл до най-тъмен фототип.\nЕфективност както при хора с тъмна кожa, така и върху светли, руси косми!\nЗоните, подлежащи на лазерна епилация, са следните:\nКакво трябва да спазваме преди процедурата?\nТретираната зона трябва да бъде избръсната един ден преди процедурата, за да се даде време на раздразнената кожа да се успокои и процедурата да бъде по-комфортна за вас.\nДа не се прибягва до механичните методи за обезкосмяване чрез изскубване на косъма - пинсети, кола маска и др. за поне 2-3 седмици преди лазерната епилация.\nЖелателно е третираната зона да не се излага на слънце или солариум и да се защитава с фотозащитен крем (SPF 30 – SPF 50) 2-4 седмици преди и след процедурата.\nКакво трябва да знаем за периода след процедурата?\nНепосредствено след лазерната епилация може да се наблюдава леко зачервяване, оток или парене в третираната зона, което изчезва за няколко минути или 1-2 часа, в редки случаи може да продължи до 24 часа. Състоянието не изисква специфично лечение. След процедурата е възможно да се появят тънки кафеникави корички, които отпадат в рамките на 3-5 дни, без да оставят следи по кожата. Препоръчва се единствено употребата на хидратиращи и успокояващи кожата кремове.\nЗадължително е използването на фотозащитен крем с фактор SPF 30 – SPF 50 върху третираните зони за 2-4 седмици след процедурата.\nЗабранено е посещаването на солариум или излагането на слънце без фотозащитен крем за същия период от време (2-4 седмици), поради опасност от пигментиране на обработваната област.\nВ периода между процедурите се препоръчва космите да се бръснат или подрязват, като не трябва да се прибягва до кола маска или отскубване с пинсета.\nНе се препоръчва употребата на иритиращи кожата субстанции – киселини, спиртни разтвори, скраб или пилинг-продукти непосредствено след процедурата.\nОтпадането на космите започва от първата/втората седмица и обикновено продължава до 25-ия ден след процедурата. При диодната лазерна епилация загряването става единствено в космения фоликул. Самият косъм остава в кожата, но неговият фоликул е коагулиран ("умъртвен") и косъмът отпада заедно с излющването на кожата, което става в рамките на няколко седмици. Понякога се създава илюзията, че косъмът расте, но всъщност той бива избутван от долния нов слой на кожата.\nИзползване на фотосенсибилизиращи лекарства (антибиотици от групата на тетрациклините и хинолоните, сулфонамиди, някои антидепресанти, диуретици, хормони и др.)\nНаличие на активни инфекции на кожата и открити рани в третираната зона\nПрием на Isotretinoin (Roaccutan) за лечение на тежките форми на акне\nПровеждано лъчелечение в третираната зона по повод различни неоплазии\nЗащо се налага да се правят няколко поредни процедури и какъв е интервалът между тях?\nКосъмът преминава през 3 фази на растеж:\nанаген – фаза на активен растеж\nкатаген – междинна фаза\nтелоген – фаза на покой\nВъв всеки един момент космите на човешкото тяло се намират в различни фази на развитие. Лазерната епилация е ефективна само върху фоликулите на активно растящите косми (във фаза анаген) в третираната зона, а те обикновено са около 20% от всички косми в зоната. Това налага да се извършват няколко поредни процедури, за да се обхванат всички косми във фазата на растеж. Процедурите се извършват през определен интервал от време, строго специфичен за различните зони, за да може да се въздейства върху всички косми в активно растяща фаза. Този интервал обикновено е 4 седмици за лицето, подмишниците, ръцете и бикини зоната и е по-дълъг - 6-8 седмици за гърба и краката. Процедурите са толкова по-ефективни, колкото по-стриктно се спазват инструкциите за интервалите между тях.\nВидими резултати се отбелязват още след първата процедура. Максимален ефект се постига oбикновено след около 6 процедури, но ефективността варира в зависимост от индивидуалните особености на организма. Русите и тънки косми изискват по-голям брой процедури. Белите косми, поради липса на пигмента меланин, не се повлияват от лазерна епилация.\nОпасна ли е за здравето лазерната епилация?\nЛазерът е абсолютно безопасен за подлежащите вътрешни органи, тъй като светлинните вълни проникват на дълбочина 1-4 мм. Непосредствено след процедурата е възможно да се появи леко зачервяване, оток или парене в третираната зона, което изчезва за няколко минути или 1-2 часа, в редки случаи може да продължи до 24 часа. Състоянието не изисква специфично лечение. След процедурата понякога е възможно да се появят тънки кафеникави корички, които отпадат в рамките на 3-5 дни, без да оставят следи по кожата. Процедурите лазерна епилация не нарушават целостта на кожата и не водят до поява на белези.\nLPG - липомасаж\nLPG - липомасажът активира мастните клетки и предизвиква липолиза (разграждане на мазнините). Той стимулира и стягането на тъканите, разбива мастните натрупвания, изглажда неравностите на кожата и активира кръвната и лимфна циркулация.\nLPG-апаратът LIPO M6 е високотехнологичен уред, създаден за оформяне на естетично и стройно тяло. Медицинските изследвания показват, че липомасажът активира мастните клетки и предизвиква липолиза (разграждане на мазнините). Този вид масаж стимулира и стягането на тъканите, разбива мастните натрупвания, изглажда неравностите на кожата и активира кръвната и лимфна циркулация.\nТайната на стройното тяло е в ефекта на LPG-технологията върху ядрото на мастната клетка.\nЛипомасажът, извършен с апарата LIPO M6, води до:\nОтслабване: Липолиза на мастните клетки, причиняваща разбиване и освобождаване на мастни киселини, елиминиране на токсините, подобряване на метаболизма на тъканите.\nСтягане: Стимулират се фиброобластите и се усилва поддържащата мрежа от колагенови и еластинови нишки, което тонизира, изглажда и стяга кожата.\nПринцип на действие на LIPO M6\nРаботната глава на LPG - апарата е снабдена с две движещи се ролки и устройство, създаващо регулиран вакуум между тях. По този начин кожата едновременно се повдига чрез вакуум (подобно на вендуза) и се подлага на енергичен масаж посредством ролките. В резултат на това се активира кръвната и лимфната циркулация на цялото тяло, подобрява се метаболизмът на тъканите, елиминирането на токсините, кожата става видимо по-гладка и стегната. Интензивността на масажа се регулира чрез степени, така че той е безболезнен, изключително приятен и релаксиращ, адаптиран към индивидуалната чувственост на всеки отделен пациент.\nLPG- процедурите се препоръчват за възстановяване на тялото след бременност и раждане, както и за нарушения във венозния и лимфен дренаж.\nБолката в подбедриците, чувството за оточни и уморени крака, особено в края на работния ден, са типични симптоми на венозна недостатъчност, които се повлияват отлично дори и от единични процедури.Чувствително намалява отокът в глезените. Има доказан ефект и при дископатийни състояния.\nОптимални резултати с апарата LIPO M6 се постигат с пакет процедури, в зависимост от степента на целулита. При по-лека форма и локализирани мастни натрупвания се препоръчва пакет от 11 процедури, а при по-тежък целулит -пакети от 16 или 20 процедури.\nЧестотата на терапевтичните сеанси е 2-3 пъти седмично. Продължителността на една процедура е 40 минути върху цялото тяло, като усещането е много приятно и релаксиращо, без никаква болка. Първите резултати се наблюдават след 6-7-та процедура, когато започва видимо изглаждане на кожата и намаляване на обиколките на бедрата и ханша. Липомасажът се комбинира успешно с мезотерапия на тяло.\nЦЕНИ НА "ДЕРМАТОЛОГИЧНИ ПРОЦЕДУРИ И УСЛУГИ"\nПовърхностен (перувиков, 25% трихлороцетен)\nИзбелващ (цяло лице)\nДълбок 40% TCA (трихлороцетен)\nКюретаж на молуски и др. кожни образувания\nИнфилтриране на Diprophose amp.\nVistabel (Allergan, USA)\n10 лв. на единица\nDysport ( Ipsen - France)\n3 лв. на единица\nЛечение на хиперхидроза – длани/подмишници\nОформяне на скули (1 амп.)\nПопълване на дълбоки и средно дълбоки бръчки (1 амп.)\nОформяне на брадичка (1 амп.)\nФилър устни (1 амп.)\nФилър устни (½ амп.)\nФилър в зоната под очите (1 амп.)\nФилър в зоната на челото\nJuvederm Volux (1 амп.)\nПри поставяне на 3-4 амп. – 10% отстъпка\nПри поставяне на 5-7 амп. – 20 % отстъпка\nПри поставяне на 8 амп. и повече – 30 % отстъпка\nХиалуронидаза – разграждане на филър\nEllance биостимулиращ филър (S,M,L)\nRadiesse – биостимулиращ филър (1 амп.)\nSunekos 200 аминокиселинна терапия 300 лв.\nSunekos 200 пакет 3 процедури / пакет 4 процедури 750 лв./900 лв.\nSunekos 1200 450 лв.\nМезотерапия (скинбустери) на лице, шия, ръце:\nМезотерапия на околоочна зона\nGUNА - мезотерапия\nМезотерапия на тяло (антицелулитна)\nБез хиалуронова киселина\nХирургична ексцизия (изрязване) на едно доброкачествено образувание: киста, невус и др.\nвсяко следващо образувание в същата сесия\nпо 100 лв.\nХирургична ексцизия (изрязване) на злокачествени образувания на кожата (без пластика)\nХирургична ексцизия (изрязване) на големи кожни образувания, изискващи пластика\nБиопсия с хистологично изследване\nЦЕНИ НА "ЛАЗЕРНА ЕПИЛАЦИЯ" ЗА МЪЖЕ\nПолучавате -20% отстъпка при закупуване на пакет от 6 процедури до 31.10.2020 г.\nРъце (от китка до лакът)\nРъце (от лакът до рамо)\nРъце (от пръсти до китка)\nСтъпала и пръсти\nЦяло тяло (крака, ръце, гърди, гръб)\nЦЕНИ НА "ЛАЗЕРНА ЕПИЛАЦИЯ" ЗА ЖЕНИ\nКорем - лента\nГорна устна и ½ брадичка\nПодмишници и цели бикини\nКрака и цели бикини\nЦели ръце и подмишници\nЦели ръце и цели крака\nЦяло тяло (крака, ръце, цели бикини и подмишници)\nЦЕНИ: Nd:YAG – VASCULAR LASER\nЛазерно третиране на неестетични съдове и васкуларни образувания:\nЕдиничен хемангиом 1-3 бр.\nЕдинични хемангиоми 4-6 бр.\nЕдинични хемангиоми 7-10 бр.\nВсеки следващ след 10 бр.\nЦяло лице (бузи, брада, нос, чело)\nЕдинични съдове по краката:\nДо 2 бр.\nМножествени съдове по краката:\nЛазерно третиране на онихомикоза:\nНокти на една ръка/крак\nЦЕНИ: LASER GENESIS; LIME LIGHT\nЛице. шия и деколте\nПодмладяване на 2/3 лице\nКомбинирано лазерно подмладяване на цяло лице -\nпрограма GENESIS и програма LIME LIGHT\nЛазерно третиране на дерматологични проблеми – акне и розацея:\nЧело / брадичка\nПрограма LIME LIGHT\nТретиране на пигментации:\nТретиране на пигментации - цяло лице\nТретиране на пигментации - 2/3 лице\nГръб на ръце (до китки)\nЦЕНИ LPG - ЛИПОМАСАЖ\nЦена на 1 процедура\nд-р Симона Давидовска\nд-р Далия Стратиева\nИнтервю на д-р Антоанета Йорданова за dnevnik.bg\nТоп тенденции в естетичната медицина\nД-р А. Йорданова съветва: Грижа за кожата според възрастта\nД-р Антоанета Йорданова - дерматолог по професия и душа\nАдрес София :\nбул. "Арсеналски" 29А, тел: 0886 832 998\nАдрес Бургас :\nул. "Оборище" 76, тел: 0886 832 998\nУеб сайт : NK Software


МиГ-35 ще се сдобие с изкуствен интелект | Informiran.net\nВ изтребителя МиГ-35 ще бъде поставена система с елементи на изкуствен интелект. Тя трябва да помага на летеца при вземането на решения в различни ситуации. Това съобщиха от пресслужбата на корпорация “МиГ” (част от Обединената авиостроителна корпорация от “Ростех”), предава Russia Beyond.\n“Вече е внедрена експертна система с елементи на изкуствен интелект, която ще помага на летеца при вземането на решения в различни ситуации, както и интегрирана визуална система, която дава видимост при сложни метеорологични условия“, разказаха за ТАСС от корпорацията.\nМиГ-35 е най-новият многоцелеви изтребител от поколение 4++. Той се превърна в усъвършенствана версия на самолетите МиГ-29М/М2 и МиГ-29К/КУБ. Международната му презентация и началото на летателните изпитания се проведоха през януари 2017 година.\nДо края на годината бяха завършени и заводските изпитания.\nМаксималната скорост на самолета е 2 100 км/ч, а бойният му обсег – 1 000 километра. Изтребителят може да носи до 6 500 килограма въоръжение. МиГ-35 е мултифункционален боен самолет – той може да атакува цели по въздух, суша и вода.\nЕкоминистърът указания към язовирите предвид очакваните високи води – България


Сеч в Борисовата градина - Всички видеа - NEWSROOM | NEWS7\n21.03.2014 | 19:02\nВъпреки че процедурата по изграждане на трамвайно трасе е замразена, на място текат ремонтни дейности\nПожари, роми и корупция унищожиха "Аязмото"\nСекат дървета в Борисовата градина. За сечта в "белите дробове на София" сигнализираха притеснени граждани. В момента тече процедура по обжалване и окончателно решение за изграждането на трамвайно трасе няма, но на мястото вече текат ремонтни дейности.\nОсвен сеч на дървета, вече текат строителни работи за разширяване на пътното платно.\nСпоред Веселин Кирев от Гражданска инициатива за обществен и релсов транспорт, в момента проектът е замразен и не би следвало във връзка с него да се случва нищо. Те питат на какво основание се извършват строителните работи. Протестиращите са категорични, че изсичането на дървета е незаконно, тъй като решение за изграждане на трамвайна линия все още не е гласувано в Общинския съвет. Нещо повече: има становище на омбудсмана на София, който изрично заявява, че на това място не трябва да се строи, докато няма решение.\nАко трамвайната линия бъде изградена, ще бъдат отсечени 403 дървета, изчисляват от Гражданската инициатива. Веселин Кирев разказва, че отишъл на място, за да заснеме изсичането на дървета, получил заплахи от служителите.\nХора, които живеят е района, заявяват, че през Борисовата градина не трябва да преминава трамвай. Те са категорични, че няма да допуснат това да се случи. По думите им решението за изграждане на трамвайна линия не е било обосновано. Не е станало ясно дали и защо трябва да премине по това трасе, каква ще е ползата от него и защо се налага да се засегне част от парка, коментират те.\nСпоред софиянци много по-голяма нужда има от трамвай, който да минава по старото трасе към кв. "Дървеница", за да се получи връзка между трамвайния транспорт и метрото.\nХората се опасяват, че изграждането на трамвайна линия се използва, за да се маскира последващо застрояване на Борисовата градина. Те се позовават на предишни подобни проекти, където уж малка намеса в парка налага промяна на статута на терена, което улеснява последващо застрояване.\nСтановището на Столична община в лицето на главния архитект Петър Диков е, че след като има толкова силен отпор от гражданите, проектът може и да не се осъществи. Остава отворен обаче въпросът на какво основание на мястото се извършва сеч и се разширява пътят.


Атанас Пеканов: България твърде дълго избягваше трудните теми - GreenTransition\nБългария ще успее както да изпълни изискванията за декарбонизация на въглищните райони, така и да осигури на хората там работа, достойни доходи, по-добро и по-зелено бъдеще. Това стана ясно от думите на вицепремиер, отговарящ за европейските средства, Атанас Пеканов по време на откриването организирания от Dir.bg и 3e-news международен форум “Зеленият преход – предизвикателства и решения за България”.\nСпоред думите му България твърде дълго е избягвала трудните теми. А климатичната криза е именно такава, от която също дълго сме странили. Според Пеканов обаче в 21-ви век се изисква да се говори за трудностите и предизвикателствата и смелост, за да се прави, това, което е необходимо. “Не можем да оставим тези въпроси за бъдещето, трябва да ги решаваме сега”, категоричен бе вицепремиерът.\nТой посочи също и че климатичната криза е типичните пример за пазарен провал, в който без сериозни интервенции, нещата няма да се случат. Но за целта има нужда от инструменти, които да помогнат, за да се стигне до правилното решение. В този смисъл вицепремиерът отбеляза, че днешната дискусия на форума “Зеленият преход – предизвикателства и възможности за България” е много важна, точно колкото и Планът за възстановяване и устойчивост.\n“Трябва да разберем и предизвикателствата. Притесненията на гражданите, на хората във въглищните региони, за тяхното препитание, за тяхното бъдеще. Само с ясното осъзнаване, че много пъти през последното десетилетие сме правили грешката да нямаме компенсиращи механизми, да нямаме инструменти, с които институциите и държавите да адресират притесненията на гражданите, че понякога сме ги оставяли без подкрепа. Само тогава, когато осъзнаем това, можем да намерим правилния консенсус какви да бъдат решенията. Само тогава можем да се движим напред”, отбеляза Пеканов.\nСпоред думите му пандемията е дала възможността за преосмисляне на нещата на международно ниво и така светът и Европа да реагират по-адекватно и да се справят по-добре с възникналата криза. “Глобалните процеси се случват, неизбежните ще продължат и ние не можем да си зариваме главата в пясъка и да ги оставяме, да не говорим по тези теми. В този смисъл смятам, че отговорът на ЕК и Европа на пандемията – създаването на инструмента Next Generation EU, беше изключително решителна стъпка напред. Която да ни помогне да не допуснем отново грешките от миналата икономическа криза (от 2008 г. – бел.ред.), за която твърде дълго не направихме достатъчно, за да се възстановим, да направим икономиките си по-устойчиви”, отбеляза вицепремиерът. Според него механизмът Next Generation EU, в рамките на който се развиват плановете за възстановяване и устойчивост на държавите членки, е именно правилният подход. Чрез него от една страна ще се постигне икономическото възстановяване, но от друга – и икономиките ще станат по-устойчиви, като паралелно се отчитат и климатичните предизвикателства.\nПеканов изрази удовлетворение, че в рамките на последните седмици са протекли много важни дебати, вследствие на които Планът за възстановяване, който България днес внася в ЕС за разглеждане, е бил значително подобрен. Благодарение на свършената работа, съществуващите в него мерки са били сериозно надградени, особено по отношение на декарбонизацията чрез нови проекти и инвестиции, които ще бъдат реализирани в енергийната сфера. Но заедно с това чрез тях ще се създаде и сигурност за хората във въглищните региони. “По Фонда за справедлив преход ще активираме средства, които да служат за социално-икономически мерки. В това отношение започнахме и разговор за индикативна дата за затваряне на въглищните централи. Той е много важен, за да можем да направим планирането по Фонда за справедлив преход и как тези средства ще отидат във въглищните региони, именно за да бъдат изградени там нови производства, нови заводи, нови и устойчиви работни места с достойни доходи – нещо, което не сме правили в годините досега”, подчерта Пеканов.\nВ този смисъл той отбеляза необходимостта от синхронизиране на възможностите, които ни предоставят Планът за възстановяване и Фондът за справедлив преход. По първия са предвидени достатъчно средства за изграждане на нови ВЕИ, за които в редактирания вариант са осигурени и повече от първоначално предвидените средства. От една страна това ще помогне на бизнеса да изгради възобновяеми източници на енергия за собствените му нужди, но това ще се случи и за еднофамилните и многофамилните жилищни сгради. “Успяхме да предложим нови проекти в сферата на енергетиката, успяхме да включим изключително важни нови реформи, защото енергийното потребление също е толкова важно, колкото изграждането на нови ВЕИ. И към това обаче трябва да се допълни активирането на Фонда за справедлив преход на базата на една обща стратегия за декарбонизация. Само в комбинация, когато гледаме на предизвикателствата и като на възможности, можем да се движим напред. И смятам, че успяхме да намерим този консенсус и за хората, които се притесняват. Не може да игнорираме техните притеснение. Ние трябва да търсим правилните решения за техните опасения, а не както се е случвало често, да даваме празни обещания”, каза още Пеканов.


Bacalhao - традиция с уникален вкус | Meat Perfection\nBacalhao- традиция с уникален вкус\nБакаляо е конкретното наименование на атлантическа риба треска, която е била осолена и изсушена. Ястията с „бакаляо“ са често срещани в Португалската кухня, както и в частите на северозападна Испания и бившите португалски колонии в Кабо, Верде, Ангола, Макао, Бразилия и Гоа.\nСмята се, че в Португалия има над 1000 рецепти с основното участие на сушената риба треска, което я прави емблематичен продукт за този вид кухня. Тя често се приготвя по официални и празнични поводи, интересно е да се отбележи, че в някои части на Португалия тази риба присъства на традиционната Коледна вечеря.\nОсолената сушена треска, или „бакаляо“, идва от Исландия. Риболовът се извършва по специфична програма за устойчиво и отговорно рибарство в Исландия. Рибата никога не е била замразявана. Веднага след като бъде уловена, тя бива осолявана и се оставя да се суши, докато достигне традиционните вкус, текстура и цялостен вид.\nПортугалците казват, че има около 365 начина да се приготви тази риба, така те всеки ден могат да приготвят различна вкусна рецепта с един и същ основен продукт, именно легендарната солена изсушена риба треска.\nНай-типично е тази риба да се сервира с картофи, но вариациите при гарнитурата са хиляди и според вкуса и района.\nОсолената сушена треска се произвежда от 500 години насам, от времето когато Европа открива новия свят. Осоляването и изсушаването на храни са древни техники за консервиране и запазване на хранителните и вкусовите им качества.\nВъв времето португалците са се опитвали да осоляват и сушат много видове риби от техните води, но идеалната риба за тази цел идва от по-далечни северни води. С „намирането“ на Нюфаундленд, през 1497 година, дълго след пристигането на баските китоловци в Чанел Порт на Баските, те започват да ловят риба треска в богатите води на Грант Бенкс. От тогава „бакаляо“ става неизменна част от португалската кухня, под името „Fiel amigo“ в превод „Верен приятел“.\nПрез 18-ти век град Кристиансунд в Норвегия се оформя като важно място за добив на „бакаляо“ ,когато процеса на изсушаване на риба се осъществявал на каменни скали на брега на морето. Този автентичен метод е въведен от холандеца Яппе Ипес през 1690 година, когато се произвеждали първите сушени риби треска, под името “klippfisk”, в буквален превод „ риба на скала“ , и когато испанските търговци пристигат там, това се превръща в световна индустрия.\nДо ден днешен „бакаляо“ е ежедневна храна в Норвегия, Португалия и региона, поради лесния процес на обработка и вкусовите качества на рибното месо.\nИнтересно е да се отбележи, че ястието присъства на типичната коледна вечеря на португалците.\nВажно е и самото накисване на рибата преди консумация. Необходимо е тя да престои в студена вода 4, 5 или 6 дни в зависимост от солеността, която искате да постигнете.\nбакаляобакаляо филе стекделикатесипортугалска кухня\n01.12.2015 От vivenda@news\nМагията на черното копито Костния мозък- новата супер храна\nФеноменът STONEWALL KITCHEN


Наслаждение, удоволствие и радост - Deyana.eu\nWritten by Деяна Published on 05.07.2018 in хранене и здраве\nВинаги са ме учудвали хората, които от една глътка вино, могат да разкажат цялата история.\nЗа гроздето, от което е направено виното, за качествата на почвата, върху която е расло, за слънцето, което го е огрявало.\nЗа мен са си истински магюсници, които от нещо толкова малко научават толкова много неща.\nДали мога и аз така?\nНяма как да разбера, ако не опитам.\nЕто имам едно цяло парче току що приготвен домашен чийзкейк.\nОтчупвам си една хапка, поднасям я към устата си, но се спирам поглеждам вилицата и хапката – така цялото ми внимание се насочва към този малък къс храна.\nНищо друго не съществува в момента.\nЗатварям очи и съвсем съзнателно насочвам сетивата си да усетя аромата на поднесеното парче, опитвам се да разгранича нюансите от смесването на различните продукти само с убонянието си, след това бавно и внимателно поемам подадената хапка.\nПърво усещам свежестта на лимон, която елегантно отстъпва място на нежно неутралният вкус на крема сиренето, което появило се само откчючва любопитството в очакване на нещо различно.\nБез да се бави различното се появява, вкус на детски спомен..\nМалки парченца смлени орехи превзети от млечното сладникаво усещане на печени с краве масло ядки и когато си мисля, че вече всичко съм разгадала усещам и хрупащата различност на парченца лешници.\nХм, май се справих.\nМного добре се справех при се, че не направих нищо повече от това съвсем естествено да се насладя, да си позволя да изпитам удоволствие и да приема радостта като нормално състояние.\nНаслаждение, удоволствие, радост – това не са тайни магически съставки, това са избори, които можем да правим с всяка хапка.\nКакво ли ще е качеството и количеството на храната, която приемаме тогава?\nКак ли ще се променят дните ни, ако си подарим малко внимание към нас самите в точно този момент.\nСъвсем не съм превъртяла на тема кулинарна поетичност, просто се замислих, че винаги сме склонни да правим промени от зор, когато се появи диагноза или кантара закрещи зверски:\n“Алоо виж плюс 10”\nВместо съвсем просто да правим нещата от кеф.\nЗащото никой освен мен не може да изпита моите наслаждение, удоволствие и радост и защото те са единсвената достойна причина да правя каквото и да е било.


Оферти за налични хотели в Lordelo\nClassico...Толкова ниска/о колкото Още райони в Вила Реал\nLordelo е перфектното място за опознаване на изключителните културни забележителности и атракции в Вила Реал. Заради множеството си атракции, тази най-посещавана част на града няма да престане да ви удивява. Lordelo е място, благословено с оживена обстановка, изискани ресторанти, търговски площи и зашеметяващи атракции. Ако търсите най-доброто съвпадение на цени и качество на нощувките, отидете на Agoda.com. Разгледайте пълния списък от хотели и намерете най-подходящото за Вас място. Намерете най-добрите отстъпки за хотели в Lordelo само с едно въвеждане на датите на Вашия престой в търсачката.\nОтличени хотели в Lordelo, Вила Реал\nClassico е перфектен избор за пътуващи, които желаят да почувстват духа на Вила Реал. Оттук гостите...\nХотели в Lordelo: Classico


Разтягане на задни бедра от стоеж | BB-Team\nРазтягане на задни бедра от стоеж\nРазтягане на задни бедра от стоеж е лесно за заучаване и прилагане упражнение, чието изпълнение може да Ви помогне да възвърнете нормалната подвижност на бедрата си. Обикновено след изпълнение на интензивни упражнения, стимулиращи мускулатурата по задната страна на бедрата, последната придобива твърдост и трайно се скъсява по дължина, като ограничава обсега Ви на движения. Упражненията, след които е добре да разтягате са бедрено сгъване, бедрено сгъване с швейцарска топка, мъртва тяга и др..\nЗадни бедрени мускули (Semitendonosus, Semimembranosus, Biceps femoris);\nГолеми седалищни мускули (Gluteus maximus) - при варианта с навеждане напред;\nПрасци (Gastrocnemius) - при вариант със захват за стъпалото.\nСпоред позицията и захвата\nЛеко приведена позиция с длани, разположени малко над коляното на повдигнатия крак. Умерен вариант, препоръчващ се на хора със слаба подвижност;\nСилно приведена позиция, ръцете захващат стъпалото, а последното е изпънато в контрашпиц. Това е комплексно разтягане, което включва и други мускулни групи, в случая дългите гръбначни мускули, прасците и глутеусите.\nПовдигнете единия си крак и го опрете на пета върху пейка (височина) на нивото на коляното на опорния крак;\nВнимателно се приведете напред и поставете длани малко над коляното си. Ако сте добре разтегнати и не усещате напрежение от позицията, от тук можете да преминете в напреднала позиция със захват за стъпалото. Не опитвайте да преминете директно, ако нямате опит в разтягането;\nСлед като опънете добре крака, приложете постоянен натиск за 10 до 30 секунди (според техниката за разтягане) и повторете с другия крак.\nЗабележка: не опирайте пета твърде високо (например на нивото на тазобедрената става) - това може да доведе до болки в кръста.\nМожете да включите разтягането на задни бедра от стоеж след тренировъчни сесии за бедра, след тичане или дори след дълго ходене. Плюс за това движение за разтягане е, че можете да го изпълните почти навсякъде и не Ви е нужна постелка за пода. Минус е изпълнението с редуване, понеже отнема два пъти повече време за завършване на цялостното разтягане.


Ekip7 Разград - Състезателите на СКК „Спринт“ бавно, но сигурно се изкачват към върха\nНачало Спорт Състезателите на СКК „Спринт“ бавно, но сигурно се изкачват към върха\nСъстезателите на СКК „Спринт“ бавно, но сигурно се изкачват към върха\nСъстезателите на СКК „Спринт“ - Разград бавно, но сигурно се изкачват към върха.\nСлед като в средата на май в държавния личен отборен шампионат по колоездене на шосе за момчета младата надежда Георги Радославов се класира осми в дисциплината бягане по часовник, този уикенд той записа още по-добри резултати.\nВ събота възпитаниците на треньора Мирослав Минчев се завърнаха от участие в държавния личен отборен шампионат на шосе общ старт, който се проведе в Обзор.\nВ него се включиха общо 115 колоездачи от 15 клуба в страната. В двете възрасти - младша до 12 г. и старша до 14 г., разградският клуб бе представен от общо петима състезатели - Георги Радославов, Илия Тодоров, Искрен Василев, Мартин Петров и Христо Димитров.\nНай-добро класиране и този път направи Георги, който се класира шести и така показа сериозно израстване, постигнато само за половин месец.\nТова е голям успех за нашия клуб, децата тренират само от около година, а трасето беше дълго и трудно, общо 12 км, от които 4 км равнинно каране и 8 км баир до финала. Останалите момчета също се представиха на ниво, макар и да останаха по-назад в класирането, доволен съм от всички, коментира след завръщането си от Обзор Мирослав Минчев.\nСледващото състезание, което предстои за състезателите на СКК „Спринт“, е държавният личен отборен шампионат на шосе за мъже. Той ще се проведе на 29 и 30 юни, а участие в него ще вземат двама от мъжете на клуба - Сейхан Ниязи и Февзи Аларън.


ДОМАШНИ ОРЕХОВКИ | ВКУСИНФО\nPosted on 01.04.2016 01.04.2016 by Maria\nВсе по-често ми сервират ореховки по различни поводи. Правели се много лесно… Трябваше да се провери. 🙂\nДа, лесно се правят и са вкусни, свършват бързо. Пробвах да заменя ореховите ядки с кайсиеви и се получи много приятно, със съвсем леко горчив привкус. Смело можете и вие да замените орехът с някоя друга не много мека ядка.\nПорции: общо около 20 броя\n1 ч.ч. смлени орехи или други по-твърди ядки\nБелтъците се разбиват с миксер, на бързи обороти, до твърда смес с щипка сол. Постепенно добавяйте, малко по малко, пудрата захар, смесена с ванилията и лимоновия сок. Разбива се до твърд сняг, който не пада от бъркалката на миксера.\nДобавят се смлените орехи или другите ядки и се разбърква внимателно с дървена лъжица или шпатула, за да се запазят разбитите белтъци.\nТавичка се покрива с хартия за печене. Върху нея с лъжица се оформят ореховки. Желателно е да са с приблизително еднакъв размер, за да се опекат равномерно. Оставете разстояние между всяка от тях, тъй като по време на печенето се разширяват.\nПекат се в предварително загрята до 150 градуса фурна, докато придобият леко кафяв цвят, за около 25 минути. Допълнително се стягат, след като се извадят от фурната.\nНамерих рецептата в блога на Гергана Аврамова – Супичка – http://www.supichka.com/. Споделям един от основните й съвети за разбиването на белтъците, а именно, че купата и бъркалките на миксера трябва да са абсолютно сухи, за да се получи твърда смес.\nОрехово – белтъчна смес, преди печене\nПубликувано на ДЕСЕРТИ, бонбони и сладки и тагнатобадеми, белтъци, ванилия, захар, кайсиеви ядки, лешници, лимонов сок, орехи, пудра захар, ядки, яйца. Запазване в отметки на връзката.\n← ДОМАШНИ КАКАОВИ СЛАДКИ СЪС СУШЕНИ ПЛОДОВЕ И ПОДПРАВКИ\nДомашен сладолед с авокадо →